1. melléklet a 12/2019.(X.8.)

önkormányzati rendelethez

EFOP-1.2.11-16-2017-00055 azonosítószámú Esély Otthon-Tompa város népességmegtartó képességének javítása című projekt keretében felújított lakások bérbeadására vonatkozó rendelkezések

 a „Tompa-Otthon egy életen át” lakhatási támogatásra

**Pályázati felhívás**

Tompa Város Önkormányzata Képviselő-testülete az **EFOP-1.2.11-16-2017-00055** azonosítószámú, **Esély Otthon- Tompa város népességmegtartó képességének javítása „Tompa-Otthon egy életen át”** című pályázat keretében **lakhatási támogatás pályázatot hirdet 18-35 éves korosztály számára** **önkormányzati bérlakások ingyenes igénybevételére.**

1. **A pályázat célja**

**Az önkormányzat tulajdonában lévő önkormányzati bérlakások pályázati úton történő bérletbe adása legfeljebb 2 éves időtartamra a célcsoportba tartozó fiatalok önálló életkezdésének és családalapításának támogatásának céljából. A pályázati felhívással megpályázható lakások:**

* **6422 Tompa Szabadság tér 2/1. szám alatti** összkomfortos fokozatú, gázfűtéses

 **önkormányzati lakás.**

* **6422 Tompa Szabadság tér 2/2. szám alatti** összkomfortos fokozatú, gázfűtéses önkormányzati lakás
* **6422 Tompa Szabadság tér 2/3. szám alatti** összkomfortos fokozatú, gázfűtéses önkormányzati lakás
* **6422 Tompa Szabadság tér 2/4. szám alatti** összkomfortos fokozatú, gázfűtéses önkormányzati lakás
* **6422 Tompa, Szabadság tér 10. 1.em.2 ajtó szám** alatti összkomfortos fokozatú gázfűtéses önkormányzati lakás

A bérelt ingatlanok összközművesek és azonnal költözhető állapotúak. A lakások a következő berendezésekkel kerülnek felszerelésre: szekrény, konyhabútor, ágy, íróasztal, irodaszék, mosógép, beépített mosogatógép, villanytűzhely, mikrohullámú sütő, hűtőszekrény, laptop internet elérhetőséggel, televízió, porszívó, étkezőasztal székekkel, kanapé, split klíma, tévészekrény, előszoba bútor, szőnyegek, sötétítő függönyök.

A beköltözőknek megőrzési felelősséget kell vállalniuk az ingatlanban lévő eszközök és berendezések tekintetében.

1. **A pályázók köre, a támogatás feltételei**

A lakhatási támogatás pályázat útján nyerhető el.

Támogatás nyújtható azon fiatal részére, aki a következő feltételeknek **együttesen** megfelel:

* a pályázat benyújtásakor **elmúlt 18 éves, de még nem töltötte be a 35. életévét;**
* a lakhatási támogatásban részesített fiatal vagy beköltöző pár, illetve család esetében annak minimum az egyik tagja foglalkoztatási jogviszonnyal rendelkezik;
* aki vállalja, hogy a pályázat elnyerése esetén **lakásbérleti szerződést köt** az önkormányzattal, és elfogadja a szerződésben foglaltakat;
* aki nyilatkozatban vállalja, hogy a lakásbérleti szerződés megkötését követő 5 munkanapon belül **állandó lakcímeként az elnyert lakást jelenti be** a hatóságok felé;
* aki nyilatkozatban vállalja, hogyaz **EFOP-1.2.11-16-2017-00055** azonosítószámú, **Esély Otthon- Tompa város népességmegtartó képességének javítása „Tompa-Otthon egy életen át”** című **projekt programjaiban aktívan részt vesz**, és a lakhatási időszak alatt **közösségi/önkéntes munkát vállal** a Tompa Város Önkormányzatánál, illetve annak intézményeiben vagy tompai civil szervezeteknél legalább évi 20 órában.
* aki nyilatkozatban vállalja, hogy a közüzemi számlákat havi rendszerességgel fizeti.
* aki nyilatkozatban vállalja, hogy a lakásbérleti-szerződés aláírásakor kaukcióként 50.000 Ft-ot megfizet az önkormányzat részére.

**A pályázat elbírálásánál előnyben részesül(nek):**

* aki a pályázat benyújtásakor **a 30. életévét még nem töltötte be;**
* aki **legalább egy fő, ugyancsak támogatott korcsoportba tartozó személlyel együtt költözik;**
* **a gyermekes családok, gyermeküket egyedül nevelő szülők;**
* aki a Pályázati Felhívásban jelzett **hiányszakmával rendelkezik**,
* aki **munka mellett felsőfokú tanulmányokat folytat, felsőfokú szakképzésben vagy OKJ szakképzésben vesz részt;**
* aki **vállalja, hogy 24 hónapig lakik a lakásban.**

**Pályázaton nem vehet(nek) részt:**

* **a projektet megvalósító Tompa Város Önkormányzata vezető tisztségviselői, az önkormányzati képviselő-testület tagjai, valamint fentiek PTK szerinti közeli hozzátartozói** (házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér).
1. **A pályázat részeként benyújtandó dokumentumok**
* **pályázati adatlap;**
* a beköltözni szándékozók **személyigazolvány és lakcímkártyáinak** egyszerű **másolata;**
* **iskolai végzettséget tanúsító oklevél;**
* **gyermek születési anyakönyvi kivonatának** egyszerű **másolata** (amennyiben releváns);
* **munkáltatóval fennálló munkaviszony, munkavégzésre irányuló egyéb jogviszony igazolása** (pl. munkaszerződés, kinevezés, megbízási szerződés) vagy vállalkozói igazolvány;
* **nyilatkozat a lakhatás feltételeiről** (a pályázati kiírás szerinti nyomtatványon);
* **nyilatkozat a Tompán végezni kívánt önkéntes munkára tett vállalásról** (a pályázati kiírás szerinti nyomtatványon);
* **nyilatkozat összeférhetetlenségről** (a pályázati kiírás szerinti nyomtatványon);
* **minden olyan irat és igazolás, mely az elbírálás során előnyt biztosító, felsorolt elemeket igazolja** (amennyiben rendelkezésre áll).

**A pályázati adatlap a www.tompa.hu oldalon érhető el. A kitöltött adatlapot kinyomtatás és aláírás után a szükséges mellékletekkel együtt kell benyújtani.**

A pályázati elbírálás alatt a benyújtott pályázatok tekintetében a pályázat kiírója szükség

esetén további dokumentumok benyújtását kérheti.

1. **A pályázat benyújtásának módja, helye, határideje:**

A pályázatot elektronikusan (az aláírt dokumentumok szkennelt másolatainak benyújtásával) vagy postai úton vagy személyes átadás-átvétel útján, egy eredeti papír alapú példányban kell beküldeni, a Tompai Polgármesteri Hivatal címére (6422 Tompa, Szabadság tér. 3. ) vagy a tompaonk@tompa.hu email címre, a pályázati kiírástól számított 15 napon belül.

A pályáztató egyszeri hiánypótlás kiírására jogosult. A hiánypótlásra rendelkezésre álló határidő 5 nap.

A pályázati adatlap és a szükséges csatolandó nyilatkozatok Tompa Város honlapjáról letölthetők.

A lakások kérésre, előzetes időpont egyeztetés alapján megtekinthetők.

1. **A pályázattal elnyerhető támogatás:**

A kiválasztott bérlőnek **a lakhatásért nem kell lakbért fizetnie, ellenben az általa használt bérlemény rezsiköltségének rendszeres megfizetésére köteles** (rezsi költség: villamosenergia, földgáz, víziközmű-szolgáltatás, hulladék szállítás, telefon, stb.). Egy fiatal, vagy pár,illetve család **legfeljebb 2 éven keresztül** lehet lakója a projekt keretében felújítottingatlannak.

1. **Kiválasztási eljárásrend:**

Jelen pályázati felhívás keretében támogatásban részesülhetnek azon pályázatok, amelyek megfelelnek a felhívásban foglalt kritériumoknak.

Kizárható az a pályázó, aki a pályázati adatlapon, vagy annak mellékleteiben valótlanságot állít vagy pályázattal összefüggő tényt elhallgat.

A pályázó tudomásul veszi, hogy a megítélt lakhatási támogatás legfeljebb 24 hónapig nyújtható.

A pályázatokról a döntést Tompa Város Önkormányzat Képviselő- testülete hozza meg, mely minden pályázóra nézve kötelező.

Az elnyert lakhatási támogatás visszavonásra kerül, amennyiben a pályázó nem írja alá a Tompa Város Önkormányzatával megkötött lakásbérleti szerződést. A megítélt lakhatási támogatás felfüggeszthető vagy megvonható, amennyiben a támogatott nem teljesíti vagy megszegi a lakásbérleti szerződésben vállalt kötelezettségeit.

A döntéssel szemben fellebbezésnek nincs helye.

**A pályázati felhívás közzétételének helye:**

A pályázat a helyben szokásos módon kerül közzétételre.

További tájékoztatás a következő telefonszámon és email címen kérhető: 77/551-521, tompaonk@tompa.hu

**Hiányszakmák**

* háziorvos,
* házi gyermekorvos,
* munkaügyi ügyintéző,
* mérlegképes könyvelő,
* közgazdász,
* pszichológus,
* fejlesztő pedagógus,
* logopédus,
* gyógypedagógus,
* gyógytornász,
* informatikus,
* óvónő,
* tanár,
* szakács,
* ács,
* hegesztő,
* villanyszerelő,
* gázszerelő;